ব্যুরো প্রধান ফরিদপুর , মো ঃ খালেদুর রহমান ঃ র‌্যাব-৮, সিপিসি-২ ফরিদপুর ক্যাম্প ০৮ অক্টোবর ২০১৫ ইং তারিখ ৯:১০ ঘটিকায় সময় ফরিদপুর জেলার কোতয়ালী থানাধীন রাজবাড়ী রাস্তার মোড় এলাকায় অবস্থানকালে গোপন সংবাদের ভিত্তিতে জানতে পারে যে, ফরিদপুর জেলার কোতয়ালী থানাধীন যৌনপলী (পতিতালয়) সাকিনস্থ আসামীর ওয়াল পাকা নিজ বসত ঘরের মধ্যে একজন মাদক ব্যবসায়ী মাদকের একটি চালান নিয়ে বিক্রয়ের জন্য অপেক্ষা করছে । উক্ত সংবাদের ভিত্তিতে অতিঃ পুলিশ সুপার মুহাম্মদ খালেদ-উজ-জামান এর নেতৃত্বে র‌্যাবের একটি বিশেষ আভিযানিক দল আনুমানিক ২১৩৫ ঘটিকার সময় উলেখিত স্থানে উপস্থিত হলে র‌্যাবের উপস্থিতি টের পেয়ে একজন ব্যক্তি দৌড়ে পালানোর চেষ্টা করলে আভিযানিক দলের সদস্যরা তাকে ঘেরাও পূর্বক আটক করে। আটককৃত ব্যক্তিকে জিজ্ঞাসাবাদে তার নাম জতীন মন্ডল (৪৭) পেশা- ব্যাবসা, পিতাঃ মৃত জাদব মন্ডল, সাং- রথখোলা (যৌনপলী), থানা -কোতয়ালী, জেলা- ফরিদপুর বলে জানায়। আশপাশের লোকজন ঘটনাস্থলে এগিয়ে আসলে তাদের উপস্থিতিতে আভিযানিকে দলের সদস্যরা ধৃত আসামীর দেহ তলাশী করে তার পরিহিত শার্টের বাম পাশের বুক পকেট থেকে আসামীর নিজ হাতে বের করে দেয়া মতে দুইটি ছোট নীল রংয়ের পলিথিনের প্যাকেটে রক্ষিত মোট ৫০৭ পিস ধূসর গোলাপী রংয়ের কথিত ইয়াবা (এ্যামফিটামিন) ট্যাবলেট এবং তার হাত থেকে একটি নকিয়া মোবাইল (০১টি সীম কার্ড সংযুক্ত) উদ্ধার করে। উদ্ধারকৃত ইয়াবা ট্যাবলেট সম্পর্কে ধৃত আসামীকে জিজ্ঞাসাবাদে এবং আশপাশের লোকজনের নিকট হতে জানা যায় যে, ধৃত আসামী একজন পেশাদার মাদক ব্যবসায়ী এবং দীর্ঘ দিন যাবৎ ইয়াবা ট্যাবলেটসহ বিভিন্ন মাদকের ব্যবসা করে আসছে।